קריס מרשל

קריסטופר "קריס" מרשל (באנגלית: Kristopher "Kris" Marshall; נולד ב-1 באפריל 1973) הוא שחקן אנגלי. הוא ידוע בעיקר מהופעתו בתפקיד ניק הרפר בסדרה הקומית "המשפחה שלי", בתפקיד קולי פריסל בסרט "אהבה זה כל הסיפור" מ-2003, אדם בפרסומות של "BT Retail", ובתפקיד דייב בעונה הראשונה של הסדרה "Citizen Khan".באפריל 2013 החל להופיע בתפקיד הראשי, מפקח בילוש המפרי גודמן, בסדרה "Death In Paradise". מרשל נולד בעיר באת' שבמחוז סאמרסט. הוא עבר עם משפחתו לגור בהונג קונג ולאחר מכן לקנדה. כשחזר לבריטניה למד בבית הספר העצמאי "Wells Cathedral School" בעיר הקתדרלה ולס (אנ') שבמחוז סומרסט. אחרי שנכשל בבחינות בגרות (A-levels) נרשם לבית הספר למשחק "רדרופס" (אנ') בעיר מיידנהד שבמחוז ברקשייר לסיום לימודי התיכון. תחילת הקריירה של מרשל בטלוויזיה הייתה בסדרה המשטרתית "The Bill", אבל פריצת הדרך הגדולה שלו הייתה כשהופיע בתפקיד ניק הרפר בסיטקום "המשפחה שלי" של ה-BBC. ב-2003 שיחק מרשל בתפקיד קולין פריסל בסרט "אהבה זה כל הסיפור", הוא גילם דמות של צעיר אנגלי ממורמר שנוסע למילווקי בארצות הברית כדי למצוא אהבה. ב-2004 הופיע מרשל בתפקיד סמל בילוש לוק סטון בסדרת הדרמה המשטרתית "Murder City". בין השנים 2005 ו-2011 הופיע בפרסומות בטלוויזיה ובדפוס עבור חברת BT Retail, בדמות בשם אדם, ולצדו שיחקה אסתר הול בדמות ג'יין שהפכה לבסוף לאשתו. ב-2012 גילם את דייב בסדרה הקומית "Citizen Khan" של ה-BBC. אחרי שעזב את הסדרה "המשפחה שלי" ב-2003, חזר מרשל פעמים להופיע בסדרה. בפעם הראשונה בפרק אחד בעונה החמישית, ובפעם השנייה בתוכנית ספיישל של הקומיק ריליף ב-2005. בראיון טען שהמשחק בדמותו של ניק היה מביך עבורו מכיוון שהוא היה מבוגר בהרבה מהדמות שגילם. בסוף 2006 השתתף בסרט "Heist" ששודר באפריל 2008 בערוץ BBC Four. בקיץ 2008 הופיע מרשל המחזה "שמנה" מאת ניל לביוט בטרפלגר סטודיוס. ב-2011 היה לו תפקיד קבוע בדמות איתן בסדרה "Traffic Light". באפריל 2013 הוכרז כי מרשל יצטרף לסדרת הדרמה של ה-BBC בשם "Death In Paradise" בתפקיד הבלש הראשי של האי, מפקח בילוש המפרי גודמן. דמותו היא של אנגלי בלתי צפוי, בעל חוש הומור ואינטליגנטי. הדמות הוצגה לראשונה ב-14 בינואר 2014 בפרק הראשון בעונה השלישית. החקירה הראשונה שלו הייתה הרצח של קודמו לתפקיד, מפקח בילוש ריצ'רד פול (בגילומו של בן מילר). ב-2015 כיכב מרשל בתפקיד טום סאנגר לצדה של אנליז הזמה (אנ') בקומדיה הרומנטית "Sparks & Embers". מרשל חי בלונג ברטון (קרוב לעיר ולס שבסומרסט) עם אשתו ובנו. ב-2008 נפגע מרשל בתאונת דרכים בבריסטול ונפצע בראשו. התאונה קרתה ב-28 באפריל 2008 אחרי בילוי לילי עם חברים. הוא נלקח לבית החולים בבריסטול וסריקה גילתה את הפגיעה בראשו. הוא החלים לגמרי ושלושה שבועות אחר כך הופיע כמתוכנן במחזה "Fat Pig". 2002 - פרס הקומדיה הבריטית - השחקן החדש הטוב ביותר מדיה וקבצים בנושא קריס מרשל בוויקישיתוף קריס מרשל, במסד הנתונים הקולנועיים IMDb (באנגלית) קריס מרשל, באתר AllMovie (באנגלית) קריס מרשל, באתר Rotten Tomatoes (באנגלית) קריס מרשל, במסד הנתונים הקולנועיים KinoPoisk (ברוסית) קריס מרשל באתר ה-BBC "BBC - Kris Marshall joins BBC One's Death In Paradise - Media Centre". bbc.co.uk. "BBC One Sets Premiere Date For 'Death In Paradise' Season 3 - TVWise". TVWise. "Kris Marshall". IMDb.com. נבדק ב-2013-10-14. Tim Guest (16 בינואר 2012). "Meet the new Flat 6 flatmates". BT. אורכב מ-המקור ב-2013-05-27. נבדק ב-28 בינואר 2013. {{cite web}}: (עזרה) "Death in Paradise spoiler: Det Insp Richard Poole in New Year major shock storyline - Celebrity News - Showbiz & TV - Daily Express". Express.co.uk. "IMDb Sparks & Embers". "BT ad actor Kris Marshall banned from driving for six months after refusing to take breath test". Daily Mail. London. 11 בנובמבר 2011. {{cite news}}: (עזרה) "Actor Marshall hurt in accident". BBC. 2008-04-28. נבדק ב-2008-04-28. Sunday Mercury (2008-10-11). "Aston Villa helped save my life says BT commercial actor - Birmingham Mail". Sundaymercury.net. נבדק ב-2013-03-20.